ການ​ເຈລະຈາ ໜີ້ສິນ ຂອງກຣິສ ກັບ ອີຢູ ຍັງດຳເນີນ ຕໍ່ໄປຢູ່
ກຣິສ​ຕ້ອງ​ໄດ້​ຈ່າຍ​ຄ່າງວດ​ ເກືອບ 2 ຕື້​ໂດ​ລາ ໃນການ​ກູ້​ຢືມ ຕໍ່ອົງການ​ກອງ​ທຶນ​ສາກົນ ຫຼື IMF ພາຍ​ໃນ​ວັນ​ອັງຄານ​ໜ້າ​.
ນາຍົກລັດຖະມົນຕີ ກຣິສ ທ່ານ Alexis Tsipras ໄດ້ເລີ້ມ ການເຈລະຈາຮອບສຳຄັນ ໃນວັນພະຫັດມື້ນີ້ ກັບບັນດາຜູ້ ໃຫ້ກູ້ຢືມເງິນ ທີ່ນະຄອນ Brussels ໃນຄວາມຫວັງເພື່ອທີ່ ຈະບັນລຸຂໍ້ຕົກລົງກ່ຽວ ກັບການຊ່ວຍກອບກູ້ເສດຖະກິດ ສຳລັບໃຫ້ Athens ລອດພົ້ນຈາກການຜິດສັນຍາການ ຊຳລະໜີ້ ໃນອາທິດໜ້ານີ້ ການເຈລະຈາຮອບວັນພຸດວານນີ້ ກັບ ບັນດາລັດຖະມົນຕີ ເຂດປະເທດທີ່ໃຊ້ເງິນຢູໂຣ ທີ່ໄດ້ສິ້ນສຸດລົງ ດ້ວຍບໍ່ມີການ ຕົກລົງໃດໆ ໃນຕອນເຊົ້າ ຂອງວັນພະຫັດມື້ນີ້ ກຣິສຕ້ອງໄດ້ຈ່າຍຄ່າງວດເກືອບ 2 ຕື້ໂດລາ ໃນການກູ້ຢືມ ຕໍ່ອົງການກອງທຶນສາກົນ ຫຼື IMF ພາຍໃນວັນອັງຄານໜ້າ ເພື່ອຈະສາມາດຈ່າຍ ເງິນໄດ້ ກຣິສແມ່ນຕ້ອງການເງິນ 8 ຕື້ໂດລາ ຈາກກອງທຶນຊ່ວຍກອບ ກູ້ເສດຖະກິດ ຂອງສະຫະພາບຢູໂຣບ ຫຼື EU ເຖິງແມ່ນວ່າ ກຣິສ ໄດ້ຕົກລົງ ຈະປະຕິຮູບ ລະບົບເບ້ຍບຳນານຂອງຕົນ ແລະ ຂຶ້ນອັດຕາ ພາສີການຂາຍສິນຄ້າ ໃນບາງສ່ວນແລ້ວກໍຕາມ ແຕ່ EU ກໍຍັງຮຽກຮ້ອງໃຫ້ກຣິສ ປ່ຽນ ແປງໂຄງສ້າງ ໜີ້ສິນຂອງຕົນຄືນໃໝ່ ລັດຖະບານ ນິຍົມຊ້າຍ ຂອງທ່ານ Tpsipras ໄດ້ກ່າວວ່າ ກຣິສ ໄດ້ປະສົບກັບບັນຫາ ພຽງພໍ ຈາກການຕັດງົບປະມານ ແລະ ການຂຶ້ນພາສີ ທີ່ໄດ້ເຮັດໃຫ້ມາດຕະຖານການຄອງ ຊີບຂອງພວກເຂົາເຈົ້າຕ່ຳລົງ ການຜິດຕໍ່ສັນຍາ ອາດບັງຄັບໃຫ້ກຣິສ ຕ້ອງໄດ້ອອກຈາກການເປັນສະມາຊິກ ເຂດປະເທດ ທີ່ໃຊ້ເງິນຢູໂຣ ແລະສົ່ງຜົນກະທົບຕໍ່ຕະຫຼາດ ຮຸ້ນຂອງຢູໂຣບ